CELEX: E2013P0017
Language: ro
Date: 2013-07-10 00:00:00
Title: Acțiune introdusă la 10 iulie 2013 de către Autoritatea AELS de Supraveghere împotriva Islandei (Cauza E-17/13)

10.10.2013   
            
            
               RO
            
            
               Jurnalul Oficial al Uniunii Europene
            
            
               C 294/6
            
         Acțiune introdusă la 10 iulie 2013 de către Autoritatea AELS de Supraveghere împotriva Islandei
   (Cauza E-17/13)
   2013/C 294/06
   La data de 10 iulie 2013, Autoritatea AELS de Supraveghere, reprezentată de Xavier Lewis și Clémence Perrin, în calitate de agenți ai Autorității AELS de Supraveghere, 35, Rue Belliard, 1040 Bruxelles, Belgium, a introdus o acțiune împotriva Islandei la Curtea de Justiție a AELS.
   Autoritatea AELS de Supraveghere solicită Curții de Justiție a AELS:
   
               1.
            
            
               să declare că prin faptul că: (i) nu a adoptat; sau (ii) notificat Autorității, fără întârziere, în termenul prevăzut, toate măsurile necesare pentru punerea în aplicare a articolului 2 din actul menționat la punctul 16b prima liniuță din anexa IX și la punctul 4 prima liniuță din anexa XII la Acordul privind Spațiul Economic European (Directiva 2009/44/CE a Parlamentului European și a Consiliului din 6 mai 2009 de modificare a Directivei 98/26/CE privind caracterul definitiv al decontării în sistemele de plăți și de decontare a titlurilor de valoare și a Directivei 2002/47/CE privind contractele de garanție financiară în ceea ce privește sistemele legate și creanțele private), astfel cum a fost adaptat prin Protocolul 1 la acord, Islanda nu și-a îndeplinit obligațiile care îi revin în temeiul actului menționat anterior și al articolului 7 din acord;
            
         
               2.
            
            
               să dispună suportarea cheltuielilor de judecată de către Islanda.
            
         Situația de fapt și de drept și motivele invocate:
   
               —
            
            
               prezenta cerere depusă de către Autoritatea AELS de Supraveghere se referă la nerespectarea de către Islanda, cel târziu la data de 12 noiembrie 2012, a avizului motivat emis de Autoritatea AELS de Supraveghere la data de 12 septembrie 2012 în ceea ce privește faptul că statul islandez nu a transpus în ordinea sa juridică națională articolul 2 din Directiva 2009/44/CE a Parlamentului European și a Consiliului din 6 mai 2009 de modificare a Directivei 98/26/CE privind caracterul definitiv al decontării în sistemele de plăți și de decontare a titlurilor de valoare și a Directivei 2002/47/CE privind contractele de garanție financiară în ceea ce privește sistemele legate și creanțele private (actul), după cum se menționează la punctul 16b prima liniuță din anexa IX și la punctul 4 prima liniuță din anexa XII la Acordul privind Spațiul Economic European, astfel cum a fost adaptat prin Protocolul 1 la acord;
            
         
               —
            
            
               Autoritatea AELS de Supraveghere susține că Islanda nu a contestat faptul că există întârzieri persistente în ceea ce privește punerea în aplicare a articolului 2 din actul menționat anterior. Prin urmare, Autoritatea AELS de Supraveghere susține că Islanda nu a respectat obligațiile care îi revin în temeiul articolului 3 din actul respectiv și al articolului 7 din Acordul privind SEE, prin faptul că nu a adoptat sau nu a notificat, în termenul prevăzut, măsurile necesare pentru punerea în aplicare a articolului 2 din actul sus-menționat.